**Z á p i s n i c a**

Z opakovaného 11. zasadnutia obecného zastupiteľstva,

ktoré sa konalo dňa 13.12. 2021 na Obecnom úrade v Jalovej

***Navrhovaný program:***

1. Otvorenie

2. Správa o výsledkoch kontrolnej činnosti hlavnej kontrolórky za obdobie

10/2021-11/2021 hlavný kontrolór

3 Návrh plánu kontrolnej činnosti na I. polrok 2022

hlavný kontrolór

4. Návrh rozpočtu na rok 2022, 2023, 2024 starosta obce

5. Aktuálne otázky života v obce starosta obce

6. doplňujúci bod zmluva o spoločnom postupe uzatvorená podľa § 51 zák. č. 40/1964 Zb

starosta obce

7. Záver starosta obce

1. **Otvorenie**

Rokovanie zasadnutia OZ otvoril a viedol Radoslav Michalčin, starosta obce, privítal poslancov, hlavnú kontrolórku a zapisovateľku.

Starosta konštatoval, že na zasadnutí sú prítomní 3 z 3 poslancov, ktorí môžu hlasovať za schválenie programu.

Návrh programu bol zverejnený pred zasadnutím OZ a poslanci ho dostali na e-mail domov. Starosta dal návrh na doplnenie bodu schválenie zmluvy o spoločnom postupe uzatvorená podľa § 51 zák. č. 40/1964 Zb.Starosta dal o doplňujúcom bode a návrhu programu hlasovať.

**Hlasovanie:**

**za**: Mgr. Marianna Michalčinová, Milan Basoš, Viktor Leško

**proti:0**

**zdržali sa: 0**

**nehlasovali: 0**

1. **Správa o výsledkoch kontrolnej činnosti hlavnej kontrolórky za obdobie 10/2021 – 11/2021**

Hlavná kontrolórka obce predložila správy o výsledkoch kontrolnej činnosti hlavnej kontrolórky za obdobie 10/2021 – 11/2021, ktoré boli poslancom naskenované a poslané e-mailom aj s návrhom uznesenia.

**Písomný návrh uznesenia:**

Obecné zastupiteľstvo v Jalovej

**berie na vedomie**

Správu o výsledkoch kontrolnej činnosti hlavnej kontrolórky za obdobie 10/2021 – 11/2021.

**Hlasovanie o písomnom návrhu:**

**za**: Mgr. Marianna Michalčinová, Milan Basoš, Viktor Leško

**proti: 0**

**zdržali sa: 0**

**nehlasovali: 0**

1. **Návrh plánu kontrolnej činnosti na I. polrok 2022**

Hlavná kontrolórka obce predložila návrh plánu kontrolnej činnosti na I. polrok 2022, ktorý bol poslancom naskenovaný a poslaný e-mailom aj s návrhom uznesenia..

**Písomný návrh uznesenia :**

Obecné zastupiteľstvo v Jalovej

**schvaľuje**

Plán kontrolnej činnosti hlavnej kontrolórky na I. polrok 2022

**Hlasovanie o písomnom návrhu:**

**za**:Mgr. Marianna Michalčinová, Milan Basoš, Viktor Leško

**proti:0**

**zdržali sa: 0**

**nehlasovali: 0**

1. **Návrh rozpočtu na rok 2022, 2023, 2024**

Návrh rozpočtu bol zverejnený na úradnej tabuli a elektronickej úradnej tabuli 10.11.2021. Bol vypracovaný na základe predpokladaných príjmov a výdavkov. Hlavná kontrolórka predniesla svoje odborné stanovisko k viacročnému rozpočtu na roky 2022 – 2024.Starosta informoval o jednotlivých položkách rozpočtu.

BEŽNÉ PRÍJMY vo výške 19 193,00 € sa skladajú:

1. predpokladaný výnos dane poukázaný územnej samospráve vo výške: 16 500,00
2. daň z nehnuteľnosti – pozemky 560,00
3. daň z nehnuteľnosti – stavby 300,00
4. daň za psa 39,00
5. poplatok za odpad 450,00
6. príjmy z prenájmu 30,00
7. administratívne poplatky 222,00
8. cintorínske poplatky a ostatné poplatky 45,00
9. dotácia MK 3,00 €, register obyv. 20,00 €, register adries 18,00 € životné prost. 6,00 € spolu 47,00
10. dotácia na voľby 1 000,00

FINANČNÉ PRÍJMOVÉ OPERÁCIE 0,00

BEŽNÉ VÝDAVKY vo výške 19 193,00 € zahŕňajú:

1. Mzdy starostu a pracovníčky obecného úradu, kontrolórky 9 844,00
2. Odvody do sociálnej a zdravotnej poisťovne 3 322,00
3. Energie - energie OCÚ 180,00

- poštovné 80,00

- televízia 60,00

- telefón 120,00

4. Materiál – kancelárske potreby, ostatný materiál 50,00

- softvér účtovníctvo 180,00

- reprezentačné 40,00

5. Poplatky banke, 210,00

6. Odmeny poslancom 160,00

7. Členské príspevky, ZMOS 58,00

8. Odstupné pre starostu 1 000,00

9. Cestná doprava – odhŕňanie snehu, benzín na kosenie 120,00

10. Nakladanie z odpadmi – - vývoz TKO 900,00

- hlásenie 10,00

11. Rozvoj obci - všeobecný materiál, benzín, dohoda 203,00

12. Verejné osvetlenie - elektrina 1 400,00

13. Kultúrne služby – dohoda a odvody upratovanie, Mikuláš 40 € 166,00

14. Odmeny na voľby 1 000,00

15. Prídel do SF 90,00

**Písomný návrh na uznesenie:**

Obecné zastupiteľstvo v Jalovej

**berie na vedomie**

stanovisko hlavnej kontrolórky k návrhu viacročného rozpočtu Obce Jalová na roky 2022 – 2024 a

**schvaľuje**

viacročný rozpočet Obce Jalová na roky 2022 – 2024

1. **ako záväzný na rok 2022**takto:

**BEŽNÝ ROZPOČET**

Príjmy Výdavky Prebytok/schodok

19 193 € 19 193 € 0 €

**KAPITÁLOVÝ ROZPOČET**

Príjmy Výdavky Prebytok/schodok

0 € 0 € 0 €

**FINANČNÉ OPERACIE**

Príjmy Výdavky Prebytok/schodok

0 € 0 € 0 €

**CELKOVÝ ROZPOČET**

Príjmy Výdavky Prebytok/schodok

19 193 € 19 193 € 0 €

1. **ako orientačný na roky 2022– 2024.**

**Hlasovanie o písomnom návrhu:**

**za**:Mgr. Marianna Michalčinová, Milan Basoš, Viktor Leško

**proti:0**

**zdržali sa: 0**

**nehlasovali: 0**

1. **Aktuálne otázky života v obci**

Starosta obce informoval poslancov OZ o prácach na novom septiku.

1. **doplňujúci bod Zmluva o spoločnom postupe uzatvorená podľa § 51 zák. č. 40/1964 Zb.**

Starosta obce informoval poslancov, že je potrebné schváliť zmluvu o spoločnom postupe uzatvorenej podľa § 51 zák. č. 40/1964 Zb. medzi Prešovským samosprávnym krajom a obcou k realizácii zámeru „ Budovanie základnej environmentálnej infraštruktúry v okrese Snina“ prezentovanej v dokumente Memorandum o vzájomnej spolupráci.

Nakoľko v zmluve sú podmienky, ktoré obec Jalová nemôže splniť, navrhol poslancom OZ zmluvu schváliť s pripomienkami, ktoré poslala na PSK starostka obce Ubľa za všetky dotknuté obce. Taktiež hlavná kontrolórka prezentovala svoje pripomienky.

**Písomný návrh na uznesenie:**

Obecné zastupiteľstvo v Jalovej

**schvaľuje**

Zmluvu o spoločnom postupe uzatvorenej podľa § 51 zák. č. 40/1964 Zb. Občiansky zákonník v znení neskorších predpisov s pripomienkamihlavnej kontrolórky:

1. V Článku II ods. 2 písm. b) šiesta odrážka navrhujem pôvodný text „ .....a poradenstva pri spracovaní žiadosti o nenávratný finančný príspevok, ako aj pri príprave verejného obstarávania na realizáciu projektu.“ nahradiť textom „ ......a zabezpečí na vlastné náklady spracovanie žiadosti o nenávratný finančný príspevok a verejné obstarávanie na realizáciu projektu pre jednotlivé obce.“

Odôvodnenie: Keďže spracovanie žiadosti o nenávratný finančný príspevok a zabezpečenie procesu verejného obstarávania je finančne náročné a obce nedisponujú dostatočnými finančnými prostriedkami, navrhujem, aby túto ťarchu na seba prebral PSK, ktorý má na tento účel zriadenú Agentúru regionálneho rozvoja Prešovského samosprávneho kraja.

1. Upozorňujem na rozpor medzi textom uvedeným v Článku II ods. 2 písm. c) druhá odrážka, kde je uvedené, že investičný zámer sa má zrealizovať do 5 rokov od 12/2023 a Článkom III ods. 1, kde je uvedené, že „za ukončenie výstavby sa považuje termín ukončenia všetkých aktivít projektu vrátane doby udržateľnosti – 5 rokov, najdlhšie však do 31. 12. 2029“. Ak by platil Článok III ods. 1 a do celkovej doby sa započítavala aj päťročná udržateľnosť projektu, potom na realizáciu samotného projektu (výstavbu) by ostával len rok 2024, čo je v praxi nerealizovateľné. Preto navrhujem v Článku III ods. 1 druhá veta vypustiť slová „vrátane doby udržateľnosti – 5 rokov“.
2. V Článku II ods. 2 písm. c) tretia odrážka je uvedené, že sa obec zaväzuje „... v prípade potreby zabezpečiť prerokovanie a schválenie .... na obecnom zastupiteľstve“. Starosta obce predsa nemôže zabezpečiť schválenie, ide o slobodnú vôľu poslancov obecného zastupiteľstva, môže preložiť materiál na rokovanie obecného zastupiteľstva, ale nemôže zabezpečiť, že bude aj schválený. Preto navrhujem text „...zabezpečiť prerokovanie a schválenie potrebných podkladov súvisiacich...“ nahradiť textom „... predložiť na schválenie potrebné podklady súvisiace...“
3. V Článku II ods. 2 písm. c) piata odrážka je uvedené, že sa obec zaväzuje „.... zabezpečiť, aby sa jednotlivé domácnosti, resp. iné nehnuteľnosti pripojili na vybudovaný verejný vodovod a kanalizáciu po realizácii diela.“ Starosta obce predsa nemôže na seba prevziať záväzok, že zabezpečí pripojenie jednotlivých domácnosti. Preto navrhujem text „... zabezpečiť, aby sa jednotlivé domácnosti...“ nahradiť textom „... vyvinúť maximálne úsilie, aby sa jednotlivé domácnosti....“
4. Upozorňujem na to, že v Článku II ods. 2 písm. c) šiesta odrážka je záväzok obce, ktorý bude mať dopad na rozpočet obce v podobe vyšších výdavkov pre obec. Ide o záväzok zabezpečiť po vybudovaní verejného vodovodu a kanalizácie ich stavebno-technické napojenie na rodinné domy, resp. nehnuteľnosti.
5. V Článku II ods. 2 písm. c) siedma odrážka sa uvádza, že obec sa zaväzuje „zabezpečiť prevádzkovanie, správu a údržbu vybudovaných stavieb samostatne, združením obcí alebo inou na tento účel zriadenou právnickou osobou.“ Mám za to, že prevádzkovanie, správu a údržbu vzhľadom na prísnu legislatívu nie je schopná ani jedna obec zabezpečovať samostatne. So združovaním obcí na podobný účel nemajú obce dobré skúsenosti. Vzhľadom na veľkosť obcí je nereálne, aby obce zriaďovali na tento účel samostatnú právnickú osobu. Preto navrhujem, aby v rámci tejto odrážky na konci bol doplnený text „...príp. na základe zmluvy o správe uzatvorenej medzi obcou a právnickou organizáciou oprávnenou na podnikanie v tejto oblasti.“ Týmto mám na mysli predovšetkým Východoslovenskú vodárenskú spoločnosť, a.s.
6. Tiež upozorňujem na to, že v Článku II ods. 2 písm. c) ôsma odrážka je uvedené, že obec sa zaväzuje financovať náklady na autorský dozor. Ak tieto náklady nebudú oprávneným výdavkom v rámci poskytnutých európskych zdrojov, bude ich musieť obec uhrádzať z vlastných zdrojov.
7. V Článku IV ods. 1 navrhujem doplniť písm. f) s textom „f) odstúpením od zmluvy zo strany obce, ak na výstavbu vodovodu a kanalizácie nebude obci poskytnutý nenávratný finančný príspevok vo výške 100 %.“

Vítam iniciatívu PSK, ktorý sa zaväzuje rokovať s riadiacim orgánom o možnosti poskytnutia 100 %-ného financovania nákladov výstavby vodovodov a kanalizácií v obciach. Avšak vnímam to tak, že ak takého financovanie nebude riadiacim orgánom schválené, obce v okrese Snina nebudú schopné zabezpečiť zo svojich rozpočtov, ani úverovými prostriedkami, 5 %-né spolufinancovanie výstavby vodovodu a kanalizácie vo svojej obci. **Preto by bolo vhodnejšie, aby celú realizáciu výstavby prevzal na seba PSK tak, ako to urobil v prípade spracovania projektovej dokumentácie.**

**Hlasovanie o písomnom návrhu:**

**za**:Mgr. Marianna Michalčinová, Milan Basoš, Viktor Leško

**proti:0**

**zdržali sa: 0**

**nehlasovali: 0**

**7. Záver**

Starosta obce poďakoval prítomným za účasť.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Radoslav Michalčin, starosta obce**

Overovatelia:

Mgr. Marianna Michalčinová .........................................................

Milan Basoš ........................................................